ลุ้นวันนี้ ครม.บิ๊กตู่ เคาะใช้เงินกู้ 5 แสนล้าน เยียวยาล็อกดาวน์
ครม.บิ๊กตู่ เคาะมาตรการเยียวยาล็อกดาวน์ประเทศ โดยใช้เงินจาก พ.ร.ก.กู้เงิน 5 แสนล้านบาท
13 ก.ค. 2564

รายงานข่าวเปิดเผยว่า การประชุมคณะรัฐมนตรี ที่มี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน โดยนายดนุชา พิชยนันท์ เลขาธิการ สำนักงานสภาพัฒนาการเศรษฐกิจและสังคมแห่งชาติ (สศช.) ในฐานะประธานการการพิจารณาใช้เงินกู้จาก พ.ร.ก. 5 แสนล้านบาท จะขอ ครม. เห็นชอบ มาตรการเยียวยาประชาชนและผู้ประกอบการจากการล็อกดาวน์ประเทศล่าสุดอย่างไรก็ตาม มาตรการทั้งหมดยังถูกปิดเป็นความลับ ว่า มีมาตรการอะไรบ้าง และจะใช้เงินกู้จาก พ.ร.ก. 5 แสนล้านบาท เป็นจำนวนเท่าไร ซึ่งคาดว่าเมื่อ ครม. เห็นชอบในวันนี้ ทีมโฆษกของรัฐบาลจะมีการเปิดเผยความชัดเจนต่อไปทั้งนี้ เมื่อวันที่ พล.อ.ประยุทธ์ ได้เรียกประชุมด่วนทีมเศรษฐกิจ ประกอบด้วย นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน นายอาคม เติมพิทยาไพสิฐ รมว.คลัง นายสุชาติ ชมกลิ่น รมวแรงงาน นายดนุชา เป็นต้นประเด็นสำคัญการประชุม คือ การหามาตรการเยียวยาประชาชน และผู้ประกอบการที่ได้รับผลกระทบจากการล็อกดาวน์ 10 จังหวัดในประเทศ เพื่อป้องกันการแพร่ระบาดของโควิดที่แพร่กระจายจนไม่สามารถควบคุมได้ทั้งนี้ มาตรการเยียวยาจะใช้เงินจาก พ.ร.ก.กู้เงิน 5 แสนล้านบาท คาดว่าจะเร่งเห็นชอบมาตรการเยียวยาประชาชนและผู้ประกอบการที่ได้รับผลกระทบจากการล็อกดาวน์บางมาตรการเป็นการเร่งด่วน เพื่อให้เสนอให้ ครม.เห็นชอบในวันนี้